20/01/2010 | Administración LocalMunicipal
Trazo
Aprobación definitiva de ordenanzas fiscais reguladoras das taxas de servizos de abastecemento de auga e saneamento e por aproveitamento especial do dominio público local a favor de empresas explotadoras de servizos de subministros de interese xeral

O non terse formulado reclamacións durante o período de información pública, queda elevado a definitivo o acordo plenario de data 30/11/2009, de modificación das ordenanzas fiscais reguladoras das taxas dos servizos de abastecemento de auga e saneamento e a taxa por aproveitamento especial do dominio público local a favor de empresas explotadoras de servizos de suministros de interese xeral, facéndose público o seu texto en cumprimento do art.17.4 do Real Decreto 2/2004, do 5 de marzo, polo que se aproba o texto refundido da Lei Reguladora das Facendas Locais, momento no que entrarán en vigor. Trazo, 12 de xaneiro de 2010. O alcalde Asdo. José Dafonte Varela MODIFICACIÓN ORDENANZAS TAXAS ABASTECEMENTO DE AUGA E SANEAMENTO Artigo.7.–Cotas tributarias.1) Os dereitos de acometida a satisfacer por unha soa vez serán: – Vivendas ou locais sitos a unha distancia de ata 5 metros da rede pública. – Vivendas ou locais sitos a unha distancia superior a 5 metros da rede pública. – Contador: 72,57 €. – Xestión de cobro a impagados, polos gastos ocasionados pola comunicaicón dos recibos pendentes de pago: 3,83 €/ud. – Desprencitado de contador: 16,74 €/ud. – Precintado de contador: 16,74 €/ud.2) Consumo: Mínimo: 10 m 3 /abon. mes 4,43673 €/ab. mes. Excesos: 0,4547 €/m 3. Estas tarifas serán incrementadas co importe do IVE.2.º.–Modificar provisionalmente os artígos 5 e 7.2 da Ordenanza reguladora da taxa de alcantarillado que queda redactada como segue: “Artigo.5.–Cota tributaria.1.–Abonados con servizo de abastecemento:  Domésticos e comerciais: Mínimo: 10 m 3 /mes, 1,1966 €/ab. mes Exceso: 0,1196 €/m 3  Industriais Mínimo: 10 m 3 /mes, 1,8095 € Exceso: 0,2292 “ 2.–Abonados sin servizo de abastecemento:  Domésticos e comerciais Cota fixa: 2,8720 €/ab. mes  Industriais Cota fixa: 6,7972 €/ab. mes. Estos prezos serán incrementados co IVE correspontente. Artigo.7.2. As cotas esixibles por esta taxa liquidaránse e recadaránse trimestralmente. ORDENANZA FISCAL REGULADORA DA TAXA POR APROVEITAMENTO ESPECIAL DO DOMINIO PUBLICO LOCAL, A FAVOR DE EMPRESAS EXPLOTADORAS DE SERVIZOS DE SUMINISTROS DE INTERES XERAL Artigo.1.º.–Fundamento e natureza. O abeiro do previsto nos artigos 57, 20 e 24.1 do texto refundido da Lei reguladora das Facendas locais, aprobado polo Real decreto Lexislativo 2/2004, do 5 de marzo, regúlase a taxa por utilización privativa ou aproveitamentos especiais constituídos no solo, subsolo e voo das vías públicas municipais, a favor de empresas explotadoras de servizos de suministros que resulten de interés xeral ou afecten á xeneralidade ou a unha parte importante do vecindario, que se rexirá pola presente ordenanza fiscal. Artigo.2.º.–Feito impoñible.1. Constitúe o feito impoñible da taxa o disfrute da utilización privativa, ou os aproveitamentos especiais constituídos no solo, subsolo e voo das vías públicas municipais, a favor de empresas ou entidades que utilizan o dominio público para prestar os servizos de suministros que resulten de interés xeral ou afecten á xeneralidade ou a unha parte importante do vecindario.2. O aproveitamento especial do dominio público producirase sempre que para a prestación do servizo de suministro teñánse que utilizar antenas, instalacións ou redes que materialmente ocupan o solo, subsolo ou voo das vías públicas municipais, con independencia de quen sexa o titular daquelas.3. En particular, comprenderanse entre os servizos referidos nos parágrafos anteriores, os suministros de auga, gas, electricidade, telefonía fixa, telefonía mobil e outros medios de comunicación que se presten, total ou parcialmente, a través de redes e antenas fixas que ocupan o dominio público municipal.4. O pago da taxa regulada nesta ordenanza supón a exclusión expresa da exacción doutras taxas derivadas da utilización privativa ou o aproveitamento especial constituido no solo, subsolo ou voo das vías públicas municipais, precisos para a prestación dos servizos de suministros de interés xeral. Artigo.3.º.–Suxeitos pasivos.1. Son suxeitos pasivos as empresas ou entidades explotadoras de servizos de suministro que resulten de interés xeral ou afecten á xeneralidade ou a unha parte importante do vecindario, tales como os de abastecemento de auga, suministro de gas, electricidade, telefonía (fixa ou móbil) e outros análogos, así como tamén as empresas que explotan a rede de comunicación mediante sistemas de fibra óptica, televisión por cable ou calquera outra técnica, independentem, ente do seu carácter público ou privado. A estes efectos, inclúense entre as empresas explotadoras de ditos servizos as empresas distribuidoras e comercializadoras dos mesmos.2. Teñen a consideración de suxeitos pasivos as empresas ou entidades explotadoras a que se refire o parágrafo anterior, tanto se son titulares das correspondentes redes a través das que se efectúan os suministros como se, non sendo titulares de ditas redes, o son de dereitos de uso, acceso ou interconexión ás mesmas.3. Tamén serán suxeitos pasivos da taxa as empresas e entidades, públicas ou privadas, que presten servizos, ou exploten unha rede de comunicación no mercado, conforme ó previsto nos art 6 e concordantes da Lei 32/2003, do 3 de novembro, xeral de Telecomunicacións.4. As empresas titulares das redes físicas, ás que non lle resulte aplicable o que se prevé nos parágrafos anteriores, estan suxeitas á taxa por ocupacións do solo subsolo e voo das vías públicas, regulada na ordenanza fiscal correspondente. Artigo 4.º.–Sucesores e responsables.1. As obrigas tributarias pendentes das sociedades e entidades con personalidade xurídica disoltas e liquidadas transmitiranse ós socios, coparticipes ou cotitulares, que quedarán obrigados solidariamente ata os límites seguintes: a) Cando non exista limitación de responsabilidade patrimonial, a contía integra das débedas pendentes. b) Cando legalmente se teña limitado a responsabilidade, o valor da cota de liquidación que corresponda. Poderán transmitirse as débedas devengadas na data de extinción da personalidade xurídica da sociedade ou entidade, ainda que non estén liquidadas.2. As obrigas tributarias pendentes das sociedades mercantís, en supostos de extinción ou disolución sen liquidación, transmitiranse ás persoas ou entidades que sucedan, ou sexan beneficiarios da operación.3. As obrigas tributarias pendentes das fundacións, ou entidades a que se refire o art.35.4 da Lei xeral tributaria, en caso de disolución das mesmas, trnsmitiranse os destinatarios dos bens e dereitos das fundacións, ou ós participes ou cotitulares de ditas entidades.4. As sancións que procedan polas infraccións cometidas polas sociedades e entidades ás que se refiren os parágrafos anteriores esixiranse ós sucesores daquelas, ata o límite do valor da cota de liquidación que lles corresponda.5. Responderán solidariamente da débeda tributaria as persoas ou entidades seguintes: a) As que sexan causantes ou colaboren activamente na realización dunha infracción tributaria. A súa responsabilidade exténdese á sanción. b) Os participes ou cotitulares das entidades a que se refire o art.35.4 da Lei xeral tributaria, en proporción as súas respectivas participacións. c) Os que sucedan por calquera concepto na titularidade de explotacións económicas, polas obrigas tributarias contraidas polo anterior titular e derivadas do seu exercicio. Exceptúanse de responsabilidade as adquisicións efectuadas nun procedemento concursal.6. Responderán subsidiariamente da débeda tributaria: a) Os administradores de feito ou de dereito das persoas xurídicas que non houberán realizado os actos necesarios para o cumprimento das obrigas tributarias ata os límites seguintes: – Cando se teñan cometido infraccións tributarias responderán da débeda tributaria pendente e das sancións. – En supostos de cese das actividades, polas obrigas tributarias devengadas, que se encontren pendentes na data de cese, sempre que non houberán feito o necesario para o seu pago ou houberán tomado medidas causantes da falta de pago. b) Os integrantes da administración concursal e os liquidadores de sociedades e entidades que non houbesen realizado as xestións necesarias para o cumprimento das obrigas tributarias devengadas con anteioridade.7. A responsabilidade esixirase en todo caso nos termos e de acordo co procedemento previsto na Lei Xeral tributaria. Artigo.5.º.–Servizo de telefonía Mobi. Base impoñible e cota tributaria.1. Para determinar a contía da taxa por utilización privativa ou aproveitamento especial do dominio público municipal por parte dos servizos de telefonía móbil, que precisan utilizar a rede de telefonía fixa instalada neste municipio, aplicaranse as seguintes fórmulas de cálculo: a) Base impoñible. A base impoñible, deducida da estimación do aproveitamento especial do dominio público polo servizo de telefonía móbil calcúlase: BI = Cmf * Nt + (NH * Cmm) Sendo: Cmf = consumo telefónico medio estimado, en liñas de telefonía fixa, por chamadas procedentes de teléfonos móbiles. O seu importe para o exercicio de 2010 é de 58,9 €/ano. Nt = N.º de teléfonos fixos instalados no municipio, no ano 2008, que é de 1.023 NH = 95% do número de habitantes empadroados no municipio. En 2008: 3.334 Cmm = Consumo medio telefónico, estimado por teléfono móbil por chamadas de móbil a móbil. O seu importe para 2010 é de 279,1 euros/ año. c) Cota básica. A cota básica global determinase aplicando o 1,4 por 100 á base impoñible: QB = 1,4% s/ BI Cota tributaria/operador = CE * QB Sendo: CE = Coeficiente atribuíble a cada operador, segundo a súa cota de participación no mercado. Incluindo as modalidades de pospago e prepago. O valor da cota básica (QB) para 2010 é de 13.869,08 €. d) Imputación por operador. Para 2010 o valor CE e a cota trimestral a satisfacer por cada operador son os seguintes: CE Cota trimestral Movistar: 48.87%, 1.694,45 € Vodafone: 33,10%, 1.147,67 € Orange: 16,58%, 574,87 € Yoigo: 0.71%, 24,62 € Outros: 0,76%, 26,35 € As cotas trimestrais a satisfacer polos operadores relacionados son a cuarta parte do importe que resulta de aplicar o coeficiente CE á cota básica establecida no parágrafo b) deste artigo. A efectos de determinar o coeficiente CE, os suxeitos pasivos poderán probar perante o Concello que o coeficiente real de participación no exercicio anterior ó de devengo da taxa foi inferior. Neste caso, as autoliquidacións trimestrais axustaranse aplicando o coeficiente acreditado polo obrigado tributario. Artigo.6.º.–Outros servizos diferentes da telefonía móbil. Base impoñible e cota tributaria.1. Cando o suxeito pasivo sexa titular da rede que ocupa o solo, subsolo ou voo das vías públicas, mediante a cal se produce o disfrute do aproveitamento especial do dominio público local, a base impoñible está constituida pola cifra de ingresos brutos procedentes da facturación que obteñan anualmente no termo municipal as empresas ou entidades sinaladas noa artigo 3 desta ordenanza.2. Cando para o disfrute do aproveitamento especial a que se refire o parágrafo anterior, o suxeito pasivo teña utilizado redes alleas, a base impoñible da taxa está constituída pola cifra de ingresos brutos obtidos anualmente no termo municipal minorada nas cantidades que deba aboar o tiutlar da rede, polo uso da mesma.3. Os efectos dos parágrafos anteriores, teñen a consideración de ingresos brutos procedentes da facturación aquélos que, sendo imputables a cada entidade, teñan sido obtidos pola mesma como contraprestación polos servizos prestados neste termo municipal, en desenrolo da actividade ordinaria, só se excluirán os ingresos orixinados por feitos ou actividades extraordinarias. A título enunciativo, teñen a consideración de ingresos brutos as facturacións polos conceptos seguintes: a) Suministros ou servizos de interés xeral, propios da actividade da empresa que correspondan a consumos dos aboados efectuados no municipio. b) Servizos prestados ós consumidores necesarios para a recepción do suministro ou servizo de interés xeral propio do obxecto da empresa, inclúindo os enlaces na rede, posta en marcha, conservación, modificación, conexión, desconexión e sustitución dos contadores ou instalacións propiedade da empresa. c) Alugueres, cánones ou dereitos de interconexión percibidos doutras empresas suministradoras de servizos que utlicen a rede da entidade que ten a condición de suxeito pasivo. d) Alugueres que teñan que pagar os consumidores polo uso dos contadores, ou outros medios utilizados na prestación do suministro ou servizo. e) Outros ingresos que se facturen polos servizos resultantes da actividade propia das empresas suministradoras.4. Non se incluirán entre os ingresos brutos, a estos efectos, os impostos indirectos que gravan os servizos prestados nin as partidas ou cantidades cobradas por conta de terceiros que non constitúan un ingreso propio da entidade que é suxeito pasivo da taxa.5. Non teñen a consideración de ingresos brutos procedentes da facturación os conceptos seguintes: a) As subvencións de explotación ou de capital que as empresas poidan recibir. b) As indemnizacións esixidas por danos e prexuizos, a menos que sexan compensación ou contraprestación por cantidades non cobradas que se teñan que incluir nos ingresos brutos definidos no parágrafo 3. c) Os ingresos financieiros, como intereses, dividendos e calesquera outros de natureza semellante. d) Os traballos realizados pola empresa para o seu inmovilizado. e) As cantidades procedentes de enaxenación de bens e dereitos que forman parte do seu patrimonio.6. As taxas reguladas nesta ordenanza esixibles ás empresas ou entidades sinaladas no art.3 desta ordenanza, son compatibles con outras taxas establecidas, ou que poida establecer o Concello, pola prestación de servizos ou a realización de actividades de competencia local, das que as mencionadas empresas sexan suxeitos pasivos.7. A contía da taxa determinase aplicando o 1,5 por 100 á base impoñible definida neste artigo. Artigo 7.º.–Período impositivo e devengo da taxa.1. O período impositivo coincide co ano natural agás nos supostos de inicio ou cese na utilización ou aproveitamento especial do dominio público local necesario para a prestación do suministro ou servizo, casos en que procederá aplicar o prorrateo trimestral, conforme as seguintes regras: a) Nos supostos de altas por incio de actividade, liquidarase a cota correspondente ós trimestres que restan para finalizar o exercicio, incluido o trimestre no que ten lugar a alta. b) Nos casos de baixa por cese da actividade, liquidarase a cota que corresponda ós trimestres transcorridos dende o inicio do exercicio, incluindo aquel no que se orixine o cese.2. A obriga de pago da taxa regulada nesta ordenanza nace nos momentos seguintes: a) Cando se trate de concesións ou autorizacións de novos aproveitamentos, no momento de solicitar a licenza correspondente. b) Cando o disfrute do aproveitamento especial a que se refire o art 1 desta ordenanza non requira licenza ou autorización, dende o momento en que se ten iniciado o citado aproveitamento. A tal efecto, enténdese que ten comenzado o aproveitamento especial cando se inicia a prestación de servizos ós usuarios que o soliciten.3. Cando os aproveitamentos especiais do solo, subsolo ou voo das vías públicas se prolonguen durante varios exercicios, o devengo da taxa terá lugar o 1 de xaneiro de cada ano e o período impositivo comprenderá o ano natural. Artigo 8.º.–Réxime de declaración e ingreso. Servizos de telefonía móbil.1. As empresas operadoras de servizos de telefonía móbil relacionadas no artigo 5 desta ordenanza deberán presentar a autoliquidación e efectuar o ingreso da cuarta parte resultante do que establece dito artigo nos meses de abril, xullo, octubre e decembro.2. Outras empresas prestadoras de servizos de telefonía móbil presentarán a súa declaración en base ós parámetros establecidos noa artigo 5 e tendo en conta o período de prestación efectiva dos servizos durante o ano 2010.3. Unha vez rematado o exercicio 2010 os suxeitos pasivos que probaran, en base de datos oficiais, que a súa participación neste período é distinta da porcentaxe aplicada a efectos do computo da taxa regulada na presente ordenanza, poderán solicitar a regularización procedente. Artigo 9.º.–Réxime de declaración e ingreso. Outros servizos.1. Respecto ós servizos de suministro regulados no artigo 6.º desta ordenanza, establécese o réxime de autoliquidación para cada tipo de suministro, que terá periodocidade trimestral e comprenderá a totalidade dos ingresos brutos facturados no trimestre natural ó que se refira. O cese na prestación de calquera suministro ou servizo de interés xeral, comporta a obriga de facer constar esta circunstancia na autoliquidación do trimestre correspondente así como a data de finalización.2. Poderase presentar a declaración final o último día do mes seguinte ou o inmediato hábil posterior a cada trimestre natural. Presentarase no Concello unha autoliquidación para cada tipo de suministro efectuado no termo municipal, especificando o volume de ingresos percibidos por cada un dos grupos integrantes da base impoñible, segundo se especifica no artigo 6.º.3 desta ordenanza. A especificación referida ó concepto previsto na letra c) do mencionado artigo, incluirá a identificación da empresa ou empresas suministradoras de servizos ás que se lles teña facturado cantidades en concepto de peaxe. A contía total de ingresos declarados polos suministros a que se refire o parágrafo a) do citado artigo 6.º.3 non poderá ser inferior á suma dos consumos rexistrados en contadores, ou outros instrumentos de medida, instalados no municipio.3. As empresas que utilicen redes alleas deberán acreditar a cantidade satisfeita ós titulares das redes coa finalidade de xustificar a minoración de ingresos a que se refire o artigo 6.º.2 da presente ordenanza. Esta acreditación acompañarase da identificación da empresa ou entidade propietaria da rede utilizada.4. Expedirase un documento de ingreso para o interesado, que lle permitirá satisfacer a cota nos lugares e prazos que se indiquen.5. Por razóns de coste e eficacia, cando da declaración trimestral dos ingresos brutos se derive unha liquidación de cota inferior a 6 euros, acumularase á seguinte. A presentación das autoliquidacións despois do prazo fixado no punto 2 deste artigo comportará a esixencia dos recargos de extemporaneidade, segundo prevé o artigo 27 da Lei xeral tributaria.6. A empresa “Telefónica de España, S. A. U.”, que ten cedido por Telefónica S. A. os diferentes títulos habilitantes relativos a servizos de telecomunicacións básicas en España, non deberá satisfacer a taxa porque o seu importe queda englobado na compensación do 1,9% dos seus ingresos brutos que satisface a este Concello. As restantes empresas do “Grupo Telefónica”, están suxeitas ó pago da taxa regulada nesta ordenanza. En particular, Telefonica Móviles España, S. A. esta suxeita á taxa, nos termos regulados no artigo 5.º da presente ordenanza. Artigo.10.º.–Infraccións e sancións.1. A falta de ingreso da débeda tributaria que resulte da autoliquidación correcta da taxa dentro dos prazos establecidos nesta ordenanza, constitúe infracción tributaria tipificada no art.191 da Lei xeral Tributaria, que calificarase e sancionarase segundo dispón o citado artigo.2. O resto de infraccións tributarias que se poidan cometer nos procedementos de xestión, inspección e recadación desta taxa tipificaranse e sancionaranse de acordo co que se prevé na Lei xeral tributaria, no Regulamento Xeral das actuacións e procedementos de xestión e inspección tributarias, aprobado por Real decreto1065/2007 e na Ordenanza Xeral de Xestión, Inspección e Recadación dos ingresos de dereito público municipais.3. A falta de presentación de forma completa e correcta das declaracións e documentos necesarios para que se poida practicar a liquidación desta taxa constitúe unha infracción tributaria tipificada no artigo 192 da Lei Xeral Tributaria, que calificarase e sancionarase segundo dispón o citado artigo. Disposición adicional 1.ª. Actualización dos parámetros do artigo 5.º. As ordenanzas fiscais dos exercicios futuros poderán modificar o valor dos parámetros Cmf, Cmm, NH, Nt, Nh se así procede. Se non se modifica a presente ordenanza, continuarán sendo de aplicación os parámetros establecidos para o exercicio 2010. Se a presente ordenanza debe ser aplicada despois de 2010, as referencias a este ano, contenidas nos artigos 5.º e 8.º, deben entenderse realizadas respecto de cada un dos exercicios en que se aplique a ordenanza. Disposición adicional 2.ª. Modificación dos preceptos da ordenanza e das referencias que fai á normativa vixente, con motivo da promulgación de normas posteriores. Os preceptos desta ordenanza fiscal que, por razóns sistemáticas reproduzan aspectos da lexislación vixente e outras normas de desenrolo, e aquelas nas que se fagan remisións ós preceptos desta, entenderase que son automaticamente modificados e/ou sustituídos, no momento en que se produza a modificación dos preceptos legais e regulamentarios dos que traen causa. Disposición final. A presente ordenanza fiscal, aprobada polo Pleno da Corporación, en sesión de data., rexirá dende o día 1 de xaneiro de 2010 e manterase vixente ata a súa modificación ou derogación expresa.